34. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Β1οικ/5295 της 7/9 Σεπτ. 1998 (ΦΕΚ Β΄966) Υποχρεωτική δήλωση καταγραφή οροθετικών από τον ιό της ανοσοανεπάρκειας ατόμων. Έχοντας υπόψη: 1)τον Α.Ν. 2520/40 (ΦΕΚ 237/5.9.40) «Περί υγειονομικών διατάξεων». 2)Το Β.Δ. της 3.11.50 (ΦΕΚ 262/9.11.50 τ.Α΄) «Περί μέτρων καταπολέμησης επιδημικών νόσων και υποχρεωτικής δήλωσης αυτών». 3)την υπ’ αριθμ. Α1/6122/1986 (ΦΕΚ 592/19.9.1986) απόφαση του Υφυπουργού Υγείας για την «Υποχρεωτική δήλωση κρουσμάτων Συνδρόμου Επίκτητης Ανοσολογικής Ανεπάρκειας. Σελ. 334,20(α) Τεύχος 1308 Σελ. 4 33 34.Δ.α.34 Γενικά Υγειονομικά μέτρα 4)τις διατάξεις του άρθρ. 26 του Νόμ. 2071/1992 «Εκσυγχρονισμός και οργάνωση συστήματος Υγείας» (ΦΕΚ 123/92 τ.Α΄) 5)Το Π.Δ. 358/92 «Οργάνωση – Λειτουργία – Αρμοδιότητες του Κέντρου Ελέγχου Ειδικών λοιμώξεων Κ.Ε.Ε.Λ.)» (ΦΕΚ 179/24.11.92 τ.Α΄). 6)Το Π.Δ. 138/92 περί οργανισμού του Υ.Υ.Π.ΚΑ (ΦΕΚ 68/22.4.92 τ.Α΄) 7)Την υπ’ αριθμ. ΔΥ3α/οικ. 878/8.10.1996 (ΦΕΚ 924/96 τ.Β΄) απόφαση περί αναθέσεως αρμοδιοτήτων του Υπουργού Υγείας στους Υφυπουργούς Υγείας και Πρόνοιας Εμμανουήλ Σκουλάκη και Θεόδωρο Κοτσώνη. 8)Την υπ’ αριθμ. Υ1/οικ. 2024/23.3.1993 (ΦΕΚ 192/93 τα,Β΄) απόφαση για την ανάθεση καταγραφής και αξιολόγησης περιστατικών AIDS και STDs. 9)Την από 11.5.98 (40η Συνεδρίαση / θέμα 4ο) απόφαση του Δ.Σ. του Κ.Ε.Ε.Λ. περί δηλώσεως των οροθετικών στον ιό της Ανθρώπινης Ανοσοανεπάρκειας (HIV) ατόμων. 10)Το με αριθμ. ΕΜΠ 6/30.7.1998 έγγραφο του Κ.Ε.Ε.Λ. 11)Τις κατευθυντήριες οδηγίες του Ευρωπαϊκού Κέντρου της ΠΟΥ για την επιδημιολογική παρακολούθηση του AIDS, αποφασίζουμε: Την υποχρεωτική δήλωση κάθε ατόμου οροθετικού στον ιό της Ανθρώπινης Ανοσοανεπάρκειας (HIV), από ιατρό που έχει στη διάθεσή του εργαστηριακά θετικά αποτελέσματα επιβεβαιωμένα από τα αναγνωρισμένα Κέντρα Αναφοράς AIDS στο «Γραφείο Επιδημιολογίας» του Κέντρου Ελέγχου Ειδικών Λοιμώξεων (Κ.Ε.Ε.Λ.). Από την παρούσα δεν επιβαρύνεται ο Τακτικός Προϋπολογισμός του Υπουργείου Υγείας και Πρόνοιας. 34

[Source: greek_legal_code_raptarchis | Tokens: 1841]